Ansis Petrevics

Ansis Petrevics ( — ) bija Latvijas jurists, politiķis un sabiedrisks darbinieks. Bijis Latvijas tieslietu (1926), finanšu (1928—1931) un iekšlietu ministrs (1931). Andreja Petrevica brālis.

 Dzīvesgājums 
Dzimis  Grobiņas pagasta "Vērpjos". Mācījās Grobiņas pamatskolā, vēlāk — Liepājas pilsētas skolā. Kā eksterns nokārtoja tautskolotāja eksāmenus. No 1902. līdz 1905. gadam bija skolotājs Pērkones pamatskolā, Skrundas draudzes skolā, pēc tam Rīgas Svētā Jāņa baznīcas skolā un Celma privātskolā. Latvijas delegāts Viskrievijas skolotāju kongresā. 1905. gadā sāka strādāt "Pēterburgas Avīžu" redakcijā. 1908. gadā pārcēlās uz Maskavu, kā eksterns nokārtoja ģimnāzijas gala pārbaudījumus.

No 1910. līdz 1912. gadam strādāja laikraksta "Dzīve" redakcijā Liepājā. 1913. gadā absolvēja Maskavas komercinstitūtu, bet 1916. gadā — Demidova juridisko liceju Jaroslavļas pilsētā. No 1915. līdz 1917. gadam strādāja par skolotāju uz Maskavu evakuētajā G. Odiņa tirdzniecības skolā, kā arī bija Zemstu un pilsētu savienības ierēdnis.

1918. gada decembrī atgriezās Latvijā, dzīvoja Liepājā, iecelts par Liepājas apgabaltiesas miertiesnesi. Bijis Lejaskurzemes apgabala pārvaldes juriskonsults.  kļuvis par zvērinātu advokātu Jelgavā. No 1919. līdz 1920. gadam bija Tautas padomes loceklis no Latvijas Radikāldemokrātiskās partijas (vēlāk — Latvijas Darba partija). No 1919. līdz 1925. gadam bija Liepājas domes deputāts un Liepājas Latviešu biedrības priekšnieks. Piedalījies 2. (1925) un 3. Saeimas (1928) vēlēšanās, abas reizes neveiksmīgi. 

 kļuvis par zvērinātu advokātu Rīgā.  iecelts par tieslietu ministru Kārļa Ulmaņa vadītajā valdībā, amatā bijis līdz valdības krišanai maijā.  kļuva par finanšu ministru Hugo Celmiņa Ministru kabinetā, amatā bijis līdz 1931. gada martam, kad viņu iecēla par iekšlietu ministru Ulmaņa jaunajā valdībā. Valdība beidza darbu decembrī, kad darbu uzsāka jaunais Saeimas sasaukums. 

1929. gada janvārī ievēlēts Liepājas pilsētas domē no Nacionālās apvienības saraksta. Pēc 1931. gada atsāka zvērināta advokāta praksi Rīgā. No 1934. gada bija arī Latvijas Tirdzniecības un rūpniecības kameras loceklis. 

 Izsūtīšana un nāve 
Padomju okupācijas laikā  arestēts un izsūtīts uz Molotovas apgabala Usoļlagu, kur miris .

 Apbalvojumi 

 Polonia Restituta ordenis (Polija, 1929. gads)
70px Lietuvas Dižkunigaiša Ģedimina ordenis, 1. šķira (lielkrusts, 1930. gada novembris)

 Atsauces 

Kategorija:1882. gadā dzimušie
Kategorija:1941. gadā mirušie
Kategorija:Dienvidkurzemes novadā dzimušie
Kategorija:Latvijas finanšu ministri
Kategorija:Latvijas iekšlietu ministri
Kategorija:Latvijas tieslietu ministri
Kategorija:Tautas padomes locekļi
Kategorija:Latvijas advokāti
Kategorija:Latvijas tiesneši
Kategorija:Latvijas žurnālisti
Kategorija:Padomju represiju upuri
Kategorija:Ar Lietuvas Dižkunigaiša Ģedimina ordeni apbalvotie